**OPIS PROJEKTA**

**„Drugi“**

**NOSITELJ PROJEKTA**: Hrvatska radiotelevizija

**POZIV HRT-a**:

Poziv svim zainteresiranim učenicima srednjih škola Republike Hrvatske da predlože svoj videouradak za emisiju „Ni da ni ne“, kao i za projekt „Drugi“ Programa za djecu i mlade Hrvatske televizije. Želimo posvetiti ovu godinu temi interkulturalizma i time dati svoj doprinos interkulturalnom obrazovanju koje, osnažujući razumijevanje, uzajamno poštovanje i dijalog među pripadnicima različitih kultura, doprinosi stvaranju uvjeta za život u multikulturalnom društvu. Tko su ti „drugi“, „drugačiji“ od vas u vašoj okolini/zajednici? S kojim se problemima u zajednici susreću' Približite ime se, upoznajte ih, razgovarajte s njima. Predstavite ih svima! Predstavite nam vašu školu ili ekipu koja je sudjelovala u izradi filma!

**POTREBNE AKTIVNOSTI:**

* Snimiti reportažu u trajanju od 3 minute o „drugima“ i „drugačijima“ oko nas
* Snimiti trominutni video prilog ili film koji predstavlja školu

**OPIS emisije „Ni da ni ne“ i projekta „Drugi“**

„Ni da ni ne“ je emisija debatnog tipa u kojoj se prezentira i raspravlja o školskim i društvenim problemima. Konkretni problemi i slučajevi prikazani su kratkim video prilogom koji su osmislili i snimili učenici određene srednje škole koja se odazvala na natječaj. Predložene teme: osobe drugačije vjeroispovijesti, nacionalnosti itd. Ponudite rješenja ili reportažom prikažite **primjer dobre prakse.**

Radovi pristigli na natječaj, koji budu udovoljili sadržajnim i tehničkim kriterijima, bit će postavljeni i prezentirani na portalu Školski.hr te popraćeni stručnim i didaktičkim sadržajima ili prikazani u emisiji „Ni da ni ne“ kao polazište za raspravu učenika u studiju. Video prilozi o školi iz koje nam reportaža dolazi, bit će objavljeni na društvenim mrežama.

 **AKTIVNOSTI učenika Srednje strukovne škole Velika Gorica**

1. Predstavljanje i intervju s učenicima 3.d razreda, multikulturalnog sastava. To je razred koji pohađaju učenici različitih nacionalnosti i vjeroispovijesti – romske, albanske, bošnjačke, hrvatske nacionalnosti te katoličke, muslimanske i protestantske vjeroispovijesti. Intervju će voditi 2 učenice 3.e razreda, a tehničku obradu će napraviti učenici 2.f i 3.f razreda. Razred je primjer dobre prakse što se tiče međusobnog uvažavanja različitosti. U reportaži će iznijeti svoja razmišljanja, dobra i loša iskustva.
2. Snimanje filma o školi . Predstavljanje škole prema obrazovnim sektorima. Isticanje projekata.